Iktatószám: P/7-3/2023.

**Jegyzőkönyv**

**Készült**: A Pénzügyi Bizottság és a Térségfejlesztési Bizottság 2023. április 27-i, a Megyeháza Földszinti 5. sz. termében tartott együttes üléséről.

**Jelen vannak**: a mellékelt jelenléti ívek szerint

**Strázsai Zoltán:** Tisztelettel köszönti a megjelenteket, a meghívott vendégeket, a Hivatal dolgozóit, Alelnök Urakat. A Térségfejlesztési Bizottság részéről megállapítja, hogy a jelenlévő 2 fő bizottság taggal a bizottság nem határozatképes, így átadja a szót a Pénzügyi bizottság elnökének, Zakó Lászlónak.

**Zakó László**: Tisztelettel köszönti a Pénzügyi Bizottság tagjait, Alelnök Urakat, a Hivatal dolgozóit és a megjelenteket. Megállapítja, hogy a bizottság minden tagja megjelent és határozatképes. A kiküldött meghívót és a napirendi pontokat megkapták, kérdezi a bizottság tagjaitól, hogy van-e valakinek javaslata, kérdése a kiküldött napirenddel kapcsolatban. Ennek hiányában a napirendi pontokat szavazásra bocsátja.

**11/2023. (IV.27.) PB számú határozat**

*A Zala Vármegyei Közgyűlés Pénzügyi Bizottsága az elnök által előterjesztett napirendet 5 igen szavazattal egyhangúan elfogadta.*

Végh László elhagyta a termet.

**Napirend tárgyalása**:

1. **Rendelet-tervezet Zala Vármegye Önkormányzata 2022. évi gazdálkodásának zárszámadásáról, a maradvány megállapításáról**

**Zakó László**: Felkéri Hellerné Vizsy Rita gazdasági vezető asszonyt a napirendi pont szóbeli kiegészítésére.

**Hellerné Vizsy Rita:** A 2022. évi költségvetés induló főösszege 825.185 e Ft volt, ami 1.615.764 e Ft-ra módosult az év során. Az állami támogatás összege nem változott, további bevételek pályázati bevételekből és a maradványból adódott. Az önkormányzat gazdasági társaságban lévő vagyona nem változott. Adósságot keletkeztető ügylete sem volt az önkormányzatnak. Takarékos gazdálkodás jellemezte az önkormányzat és a hivatal működését.

**Zakó László**: Köszöni a szóbeli kiegészítést. Az írásbeli anyagot megkapták, olvasták. Megkérdezi a bizottság tagjaitól, hogy van-e valakinek kérdése, hozzászólása az anyaggal kapcsolatban. Kérdés, hozzászólás hiányában szavazásra bocsátja a napirendet.

**12/2023. (IV.27.) PB számú határozat**

*A Zala Vármegyei Közgyűlés Pénzügyi Bizottsága a „Rendelet-tervezet Zala Vármegye Önkormányzata 2022. évi gazdálkodásának zárszámadásáról, a maradvány megállapításáról” című napirendi pontot 5 igen szavazattal egyhangúan elfogadta.*

**2. Rendelet-tervezet Zala Vármegye Önkormányzata 2023. évi költségvetésének módosítására.**

**Zakó László:** Felkéri Hellerné Vizsy Rita gazdasági vezető asszonyt az előterjesztés szóbeli kiegészítésére.

**Hellerné Vizsy Rita:** 1.167.044 e Ft-ról 1.210.673 e Ft-ra emelkedik a költségvetés főösszege.

Pályázati bevételek, falugondnoki képzés és a maradvány került átvezetésre a költségvetési rendeleten.

**Zakó László:** Köszöni a szóbeli kiegészítést. Megállapítja, hogy a szokásos, mechanikus átvezetések szerepelnek. Kérdés, hozzászólás hiányában szavazásra bocsátja a napirendi pontot.

**13/2023. (IV.27.) PB számú határozat**

*A Zala Vármegyei Közgyűlés Pénzügyi Bizottsága a „Rendelet-tervezet Zala Vármegye Önkormányzata 2023. évi költségvetésének módosítására” című napirendi pontot 5 igen szavazattal egyhangúan elfogadta.*

**3. A Zala Vármegyei Önkormányzati Hivatal 2022. évi belső ellenőrzési jelentése.**

**Zakó László:** Felkéri dr. Mester Lászlót az előterjesztés szóbeli kiegészítésére.

**Dr. Mester László:** A tavalyi évben 3 ellenőrzés történt, ezek összefoglalását tartalmazza az előterjesztés. Ha van ezzel kapcsolatban bárkinek kérdése, szívesen válaszol.

**Zakó László:** Neki személy szerint nincs kérdése, de kérdezi a bizottsági tagokat, hogy van-e valakinek kérdése, hozzászólása az előterjesztéssel kapcsolatban. Ennek hiányában a napirendi pontot szavazásra bocsátja.

**14/2023. (IV.27.) PB számú határozat**

*A Zala Vármegyei Közgyűlés Pénzügyi Bizottsága „A Zala Vármegyei Önkormányzati Hivatal 2022. évi belső ellenőrzési jelentése” című napirendi pontot 5 igen szavazattal egyhangúan elfogadta.*

**4. A Zalai Területfejlesztési Ügynökség Közhasznú Nonprofit Kft 2022. évi egyszerűsített éves beszámolójának és közhasznúsági mellékletének elfogadása, Alapító Okiratának módosítása.**

**Zakó László:** Felkéri Héder Miklós urat az előterjesztés szóbeli kiegészítésére.

**Héder Miklós:** Köszöni a lehetőséget. Üdvözli a bizottság tagjait, a Hivatal dolgozóit, Alelnök Urakat. A Kft alapvetően projekttevékenységet végez, a 2023. évi terveik már a januári előterjesztésben bemutatásra kerültek. A Kft 2022. évi egyszerűsített beszámolóját a Felügyelő Bizottság megtárgyalta, elfogadásra javasolta, illetve a könyvvizsgálói vélemény értelmében az elkészített beszámoló megbízható és valós képet ad a Társaság vagyoni és pénzügyi helyzetéről.

Az előterjesztés részét képezi továbbá a Társaság Alapító Okiratának módosítása. A két lemondott Felügyelő Bizottsági tag helyére két új tag megválasztása tette szükségessé a változtatást. Marton Géza helyére Kovács-Darabos Nikolett, Szalóki Jenő helyére Takács-Molnár Krisztina került megbízásra. Mandátumuk 2024. december 31-ig szól. Továbbá a tulajdonosi jogot gyakorló Zala Megyei Önkormányzat neve 2023. január 1-gyel Zala Vármegye Önkormányzatára változott, mely névváltozás szintén az Alapító Okirat módosítását tette szükségessé.

**Zakó László:** Köszöni a szóbeli kiegészítést. Az előterjesztés olvasmányos volt. A maga részéről nincs kérdése, észrevétele. Felteszi a bizottsági tagoknak a kérdést, hogy van-e valakinek kérdése, észrevétele, hozzászólása. Ennek hiányában a napirendi pontot szavazásra bocsátja.

**15/2023. (IV.27.) PB számú határozat**

*A Zala Vármegyei Közgyűlés Pénzügyi Bizottsága „A Zalai Területfejlesztési Ügynökség Közhasznú Nonprofit Kft 2022. évi egyszerűsített éves beszámolójának és közhasznúsági mellékletének elfogadása, Alapító Okiratának módosítása” című napirendi pontot 5 igen szavazattal egyhangúan elfogadta.*

**Zakó László**: Az együttes bizottsági ülést bezárja.

K.m.f.

 Zakó László Stárzsai Zoltán

 a Pénzügyi Bizottság elnöke a Térségfejlesztési és Pénzügyi

 Bizottság alelnöke